./data/stoa0275/stoa025/stoa0275.stoa025.opp-lat1.xml
Tertullian
Cum putaveris recte conciliasse temperamenta colorum et credideriscomparationes eorum inter se animasse erudite, mox utroquecorpore et luminibus expressis errorem omnem traducta diversitasevomet  Eadem itaque caligine circa filiorum quoque duorum parabolam quibusdam ad praesens concolorantibus figuris a vero lumineexorbitant eius comparationis quam parabolae materia praetexit Duos enim populos in duobus filiis collocant, Iudaicummaiorem, Christianum minorem  Nec enim possunt exinde Christianumpeccatorem in filio minore disponere veniam consecuturum,nisi in maiore Iudaicum expresserint  Porro si Iudaicum ostenderodeficere a comparatione filii maioris, consequenter utique necChristianus admittetur de configuratione filii minoris  Licet enimfilius audiat et Iudaeus et maior, quia prior in adoptione, licet et Christiano reconciliationem dei patris invideat, quod vel maximediversa pars carpit, sed non erit Iudaei dictum ad patrem: Ecce quot annis tibi servio, et praeceptum tuum nunquam praeterivi Quando enim non transgressor legis Iudaeus, aure audiens et nonaudiens, odio habens traducentem in portis et aspernamento sermonem sanctum? Sic nec patris ad Iudaeum erit vox: Tusemper mecum es, et omnia mea tua sunt  Iudaei enim apostataefilii pronuntiantur, generati quidem et in altum elati, sed qui no(??) computaverint dominum, et qui dereliquerint dominum, et in iramprovocaverint sanctum Israëlis  Omnia plane Iudaeo concessa di(??)mus,cui etiam conditio gratior quaeque de gula erepta est, nedumipsa terra paternae promissionis  Atque adeo non minus hodie Iudaeus quam minor filius prodacta substantia dei in aliena regionemendicat, serviens usque adhuc principibus eius, id est saeculihuius  Quaerunt igitur alium Christiani suum fratrem; Iudaeumenim parabola non recipit  Multo aptius Christianum maiori etIudaeum minori filio adaequassent secundum fidei comparationem, si ordo utriusque populi ab utero Rebeccae designatus permitteretdemutationem  Nisi quod et clausula refragaretur  Christianumenim de restitutione Iudaei gaudere et non dolere conveniet, siquidemtota spes nostra cum reliqua Israëlis expectatione coniunctaest  Ita et si quaedam favent, sed aliis contra sapientibusinterimitur exemplorum peraequatio  Quamquam, etsi omniaad speculum respondere possint, unum sit praecipuum periculuminterpretationum, ne aliorsum temperetur felicitas comparationumquam quo parabolae cuiusque materia mandavit  Meminimus enimet histriones, cum allegoricos gestus adcommodant canticis, alialonge a praesenti et fabula et scena et persona et tamen congruentissimeexprimentes  Sed viderit ingenium extraordinarium  Nihilenim ad Andromacham  Sic et haeretici easdem parabolas quovolunt tribuunt, non quo debent aptissime excludunt  Quareaptissime? Quoniam a primordio secundum occasiones parabolarumipsas materias confinxerunt doctrinarum  Vacuit scilicetillis solutis a regula veritatis ea conquirere atque componere quorumparabolae videntur